Չաքըրեանի գլխաւորած յանձնախումբը կը համագործակցի Օսմանեան Ներքին Գործոց Նախարարութեան, Դաշնակցային պետութիւններու, յատկապէս ալ անգլիացիներու կոմիսարութեան կազմին մէջ գործող հայոց եւ յունաց բաժանմունքին հետ։ Չաքըրեան այս աշխատութեան տեղեկագիրը 4 Ապրիլ 1919-ին կը յանձնէ Պատրիարքարան։ Որքան որ գիտենք այս տեղեկագիրը մինչեւ օրս չէ հրատարակուած, նոյնիսկ չէ յայտնաբերուած։